
	Πρώτη δημόσια προβολή

στην Ελλάδα του ντοκιμαντέρ

Βίλα Ιόλα

Ταξίδι στον Χρόνο και Χώρο
στο Σπίτι της Κύπρου

Κατάμεστη ήταν η αίθουσα εκδηλώσεων του Σπιτιού της Κύπρου, την Τρίτη 13 Ιουνίου 2017, κατά την πρώτη δημόσια προβολή στην Ελλάδα του ντοκιμαντέρ Βίλα Ιόλα. Ταξίδι στον χρόνο και χώρο.
Το ντοκιμαντέρ είναι ένα αρχιτεκτονικό και ιστορικό οδοιπορικό στους χώρους της Βίλας-Μουσείο όπου έζησε ο παγκοσμίου φήμης συλλέκτης Αλέξανδρος Ιόλας και η οποία φιλοξένησε ορισμένα από τα σπουδαιότερα σύγχρονα έργα τέχνης. Μέσα από σπάνιο υλικό, την εις βάθος έρευνα και την προσωπική αφήγηση της ανιψιάς του, Λένας Κουτσούδη-Ιόλα, και του συζύγου της, Γκυ Νατάν, αναγεννιούνται και ταυτοποιούνται οι χώροι της, όπως επίσης και ορισμένα από τα σπουδαία έργα τέχνης που κατά διαστήματα φιλοξένησε.

Τους συντελεστές της παραγωγής καλωσόρισε στο Σπίτι της Κύπρου η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου, η οποία, προλογίζοντας την προβολή, ανέφερε ότι το ντοκιμαντέρ ζωντανεύει την περίφημη «Βίλα» που σαν μοναδικό μνημείο μας υπενθυμίζει τη σπουδαιότητα του ιδιοκτήτη και τη σημασία του ως κινητήρια δύναμη της παγκόσμιας σύγχρονης τέχνης.
Εκ μέρους της ομάδας παραγωγής, η υπεύθυνη οργάνωσης παραγωγής και επικοινωνίας, κ. Χαρίσια Χαντζητσόλη, υπογράμμισε πως ήταν σημαντικό για την πορεία του ντοκιμαντέρ ότι κανένας από όλους εμάς, που συμμετείχαμε σε αυτήν την προσπάθεια, δεν ζήσαμε στην εποχή του Αλέξανδρου Ιόλα, αλλά είχαμε τον ενθουσιασμό και τη θετική περιέργεια να εξερευνήσουμε λίγο από τον κόσμο του. Όπως ανέφερε, χαρακτηριστικά,  η Βίλα Ιόλα, ειδικά για αυτόν που την περπατάει για πρώτη φορά σήμερα, δημιουργεί νέα μυστήρια και γεννάει ερωτήματα.
Μετά την προβολή ακολούθησε συζήτηση με τους συντελεστές του ντοκιμαντέρ, τον σκηνοθέτη, παραγωγό  Θάνο Αγγέλη, τον διευθυντή φωτογραφίας, παραγωγό Αλέξανδρο Καραΐσκο, τον ερευνητή, παραγωγό Μανώλη Οικονόμου και τον συνθέτη Γιάννη Κονσολάκη οι οποίοι εισέπραξαν το θερμό χειροκρότημα και τα εγκωμιαστικά σχόλια των θεατών.

Βίλα Ιόλα. Ταξίδι στον Χρόνο και Χώρο
Διάρκεια: 60 λεπτά  | Έγχρωμη | Χώρα: Ελλάδα | Γλώσσα: Ελληνικά /Αγγλικοί υπότιτλοι

Σκηνοθεσία:



Θάνος Αγγέλης

Αφήγηση / Έρευνα :


Μανώλης Οικονόμου

Σενάριο :



Μανώλης Οικονόμου - Θάνος Αγγέλης

Διέυθυνση Φωτογραφίας:

Αλέξανδρος Καραΐσκος

Οργάνωση Παραγωγής /  Επικοινωνία:
Χαρίσια Χαντζητσόλη
Ηχοληψία :



Διονύσης Παπαδημητρίου

Gaffer :



Θεόδωρος Διαμαντής

Boom/Grip :



Παύλος Ραφαήλ

Μοντάζ :



Θάνος Αγγέλης

Μουσική :



Γιάννης Κονσολάκης
Διεύθυνση Παραγωγής:


Χαρίλη Μυλωνοπούλου

Ε. Παραγωγής :


Angelis Films Ltd
7 Ιουνίου 2017
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image2.jpg][image: image3.png]